**Tomáš Plekanec** (s. 31. lokakuuta 1982 Kladno, Tšekkoslovakia) on tšekkiläinen jääkiekkoilija, pelipaikaltaan keskushyökkääjä. Hän edusti NHL-joukkue Montreal Canadiensia vuosina 2002–2018. Plekanecin vahvuudet ovat peliälyssä, luovuudessa ja nopeudessa.

Ura
---

### Seuraura

Plekanec Montrealin Canadiensin paidassa vuonna 2008.
Plekanec aloitti pääsarjauransa kaudella 1998–1999 Tšekin Extraligassa HC Kladnossa, jossa hän debytoi miesten pääsarjatasolla kolmen ottelun verran. Kaudella 1999–2000 hän pelasi lainalla kolmostasolla HK Kralupy nad Vltavoussa ja UHK Lev Slanýssa. Kauden 2000–2001 Plekanec pelasi lähes kokonaan Kladnossa, jossa teki 47 runkosarjaottelussa tehot 9+9=18. Hän pelasi kaudella myös lainalla kakkostasolla BK Mladá Boleslavissa. Montreal Canadiens varasi Plekanecin kauden päätteeksi numerolla 71 vuoden 2001 NHL:n varaustilaisuudessa. Kausi 2001–2002 oli Plekanecin ensimmäinen kokonainen miesten pääsarjatasolla ja se toi hänelle 48 runkosarjaottelussa tehot 7+16=23, joilla hän oli joukkueen toiseksi paras pistemies Václav Skuhravýn kanssa.

Kaudeksi 2002–2003 Plekanec siirtyi hänet varanneen Montreal Canadiensin organisaatioon, jonka hän kanssa teki kolmivuotisen jatkosopimuksen. Hän pelasi koko kauden AHL:ssä farmijoukkue Hamilton Bulldogsissa, jossa teki tehot 19+27=46. Kaudella 2003–2004 Plekanec pelasi NHL:ssä ensimmäisen ottelunsa 31. joulukuuta 2003 Dallas Starsia vastaan ja sai ottelussa jääaikaa 10 minuuttia ja 40 sekuntia. Hän pelasi kauden aikana toisenkin NHL-ottelun, mutta pelasi loput kaudesta farmijoukkueessa, jossa oli tehoilla 23+43=66 Hamiltonin paras pistemies. Työsulkukauden 2004–2005 Plekanec pelasi Hamiltonissa, jossa hän oli tehoilla 29+35=64 joukkueen paras pistemies. Elokuussa 2005 Plekanec teki Montrealin kanssa kaksivuotisen jatkosopimuksen.

Kauden 2005–2006 oli Plekanecille tulokaskausi NHL:ssä. Hän teki NHL-uransa avausmaalin 15. lokakuuta 2005 Toronto Maple Leafsia vastaan. Plekanec teki tulokaskaudellaan 67 runkosarjaottelussa tehot 9+20=29 ja pelasi kuusi playoff-ottelua tehden neljä pistettä. Kauden 2006–2007 Plekanec pelasi kokonaan NHL:ssä, jossa hän teki tehot 20+27=47. Heinäkuussa 2007 hän jatkoi sopimustaan Montrealin kanssa kahdella vuodella. Kaudella 2007–2008 Plekanec teki tehot 29+40=69 ja oli joukkueen toiseksi paras pistemies Aleksei Kovaljovin jälkeen. Plekanec teki 29. helmikuuta 2008 uransa ensimmäisen hattutempun Buffalo Sabresia vastaan. Pudotuspeleissä hän oli yhdeksällä pisteellään seuran toiseksi paras pistemies Saku Koivun kanssa. Kaudella 2008–2009 Plekanec teki edelliskauteen verrattuna vaisut tehot 20+19=39. Hän jatkoi sopimustaan Montrealin kanssa yhdellä vuodella.

Kaudella 2009–2010 Plekanec nousi lopullisesti NHL:n parhaiden keskushyökkääjien joukkoon. Hän oli joukkueensa paras pistemies uran ennätyspisteillä 25+45=70. Pudotuspelien 19 ottelussa hän teki 11 pistettä. Plekanec oli kauden jälkeen kuumimpia nimiä NHL:n siirtomarkkinoilla. Hän teki lopulta kesäkuussa 2010 Montrealin kanssa kuusivuotisen jatkosopimuksen, joka oli arvoltaan 30 miljoonaa dollaria. Kaudella 2010–2011 Plekanec toimi Montrealin varakapteenina ja oli joukkueen paras pistemies tehoilla 22+35=57. Kaudella 2011–2012 hän jatkoi varakapteenina ja teki tehot 17+35=52 ollen Montrealin pistepörssin neljäs.

Plekanec teki syyskuussa 2012 NHL:n työsulun kestävän sopimuksen Tšekin Extraliigan HC Kladnon kanssa.

Helmikuussa 2018 Plekanec siirtyi Toronto Maple Leafsiin. Marraskuussa 2018 hän ilmoitti lopettavansa NHL-uransa, mutta mahdollisesti jatkavansa pelaamistaan kotimaassaan.

### Maajoukkueura

Plekanec debytoi miesten arvokisoissa vuoden 2006 MM-kilpailuissa, joissa Tšekki voitti hopeaa. Hän teki turnauksessa myös kolme maalia. Hänet valittiin myös vuoden 2007 MM-kisoihin, joissa hän teki kahdeksan tehopistettä. Hän pelasi myös vuosien 2008 ja 2009 MM-kisoissa, mutta ilman suurempaa menestystä. Hänet valittiin edustamaan Tšekkiä Vancouverin talviolympialaisiin 2010, joissa hän teki viidessä ottelussa tehopisteet 2+1=3. Vuonna 2011 Slovakian MM-kilpailuissa Plekanec oli voittamassa MM-pronssia. Hän teki turnauksessa tehopisteet 6+4 ja jakoi toisen sijan turnauksen pistepörssissä Ruotsin Patrik Berglundin ja joukkuekaveri Roman Cervenkan kanssa edellään vain Suomen Jarkko Immonen. Vuoden 2012 Suomen ja Ruotsin MM-kilpailuissa Plekanec voitti toisen peräkkäisen MM-pronssinsa ja toimi tällä kertaa myös joukkueen kapteenina.

Hän pelasi alle 18-vuotiaiden MM-kilpailuissa vuonna 2000. Hän pelasi alle 20-vuotiaiden MM-kilpailuissa vuosina 2001 ja 2002 ja voitti kultaa 2001.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 1998–1999 | HC Kladno | ČEL | 3 | 0 | 0 | 0 | 0 | – | – | – | – | – |
| 2000–2001 | HC Kladno | ČEL | 47 | 9 | 9 | 18 | 24 | – | – | – | – | – | JMM | 7 | 1 | 1 | 2 | 6 |
| 2001–2002 | HC Kladno | ČEL | 48 | 7 | 16 | 23 | 28 | – | – | – | – | – | JMM | 7 | 3 | 4 | 7 | 0 |
| 2002–2003 | Hamilton Bulldogs | AHL | 77 | 19 | 27 | 46 | 74 | 13 | 3 | 2 | 5 | 8 |
| 2003–2004 | Hamilton Bulldogs | AHL | 74 | 23 | 43 | 66 | 90 | 10 | 2 | 5 | 7 | 6 |
|  | Montreal Canadiens | NHL | 2 | 0 | 0 | 0 | 0 | – | – | – | – | – |
| 2004–2005 | Hamilton Bulldogs | AHL | 80 | 29 | 35 | 64 | 68 | 4 | 2 | 4 | 6 | 6 |
| 2005–2006 | Montreal Canadiens | NHL | 67 | 9 | 20 | 29 | 32 | 6 | 0 | 4 | 4 | 6 |
|  | Hamilton Bulldogs | AHL | 2 | 0 | 0 | 0 | 2 | – | – | – | – | – | MM | 9 | 3 | 0 | 3 | 20 |
| 2006–2007 | Montreal Canadiens | NHL | 81 | 20 | 27 | 47 | 36 | – | – | – | – | – | MM | 7 | 4 | 4 | 8 | 2 |
| 2007–2008 | Montreal Canadiens | NHL | 81 | 29 | 40 | 69 | 38 | 12 | 4 | 5 | 9 | 2 | MM | 4 | 0 | 3 | 3 | 2 |
| 2008–2009 | Montreal Canadiens | NHL | 80 | 20 | 19 | 39 | 54 | 3 | 0 | 0 | 0 | 4 | MM | 7 | 0 | 1 | 1 | 4 |
| 2009–2010 | Montreal Canadiens | NHL | 82 | 25 | 45 | 70 | 50 | 19 | 4 | 7 | 11 | 20 | OK | 5 | 2 | 1 | 3 | 2 |
| 2010–2011 | Montreal Canadiens | NHL | 77 | 22 | 35 | 57 | 60 | 7 | 2 | 3 | 5 | 2 | MM | 8 | 6 | 4 | 10 | 6 |
| 2011–2012 | Montreal Canadiens | NHL | 81 | 17 | 35 | 52 | 56 | – | – | – | – | – | MM | 10 | 1 | 6 | 7 | 4 |
| 2012–2013 | HC Kladno | ČEL | 32 | 21 | 25 | 46 | 38 | – | – | – | – | – |
|  | Montreal Canadiens | NHL | 47 | 14 | 19 | 33 | 24 | 5 | 0 | 4 | 4 | 2 | MM | 2 | 0 | 4 | 4 | 2 |
| 2013–2014 | Montreal Canadiens | NHL | 81 | 20 | 23 | 43 | 38 | 17 | 4 | 5 | 9 | 8 | OK | 5 | 1 | 3 | 4 | 0 |
| 2014–2015 | Montreal Canadiens | NHL | 82 | 26 | 34 | 60 | 46 | 12 | 1 | 3 | 4 | 6 | MM | 2 | 0 | 0 | 0 | 0 |
| 2015–2016 | Montreal Canadiens | NHL | 82 | 14 | 40 | 54 | 36 | – | – | – | – | – | MM | 8 | 0 | 5 | 5 | 8 |
| 2016–2017 | Montreal Canadiens | NHL | 78 | 10 | 18 | 28 | 24 | 6 | 1 | 2 | 3 | 0 | WCup | 3 | 0 | 0 | 0 | 0 |
| 2017–2018 | Montreal Canadiens | NHL | 60 | 6 | 18 | 24 | 39 | – | – | – | – | – |
|  | Toronto Maple Leafs | NHL | 17 | 0 | 2 | 2 | 6 | 7 | 2 | 2 | 4 | 2 |
| 2018–2019 | Montreal Canadiens | NHL | 3 | 1 | 0 | 1 | 0 | – | – | – | – | – |
|  | HC Kladno | Tšekki2 | 17 | 0 | 2 | 2 | 6 | 10 | 4 | 11 | 15 | 14 |
|  | HC Kometa Brno | ČEL | 16 | 0 | 7 | 7 | 14 | – | – | – | – | – |
| 2019–2020 | HC Kometa Brno | ČEL | 50 | 13 | 20 | 33 | 68 | – | – | – | – | – |
| 15 kautta | yhteensä | NHL | 1001 | 233 | 375 | 608 | 543 | 94 | 18 | 35 | 53 | 52 |
| 6 kautta | yhteensä | CZE | 196 | 50 | 77 | 127 | 172 | – | – | – | – | – |
| 4 kautta | yhteensä | AHL | 233 | 71 | 105 | 176 | 234 | 27 | 7 | 11 | 18 | 20 |

Lähteet
-------

* Tomáš Plekanec *Elite Prospects*. Everysport Media Group AB.  (englanniksi)
* Tomáš Plekanec The Internet Hockey Databasessa (englanniksi)

### Viitteet

1. ↑  Yli tuhannen matsin veteraani lopettaa NHL-uransa: Hylkäsi miljoonat, julkaisi koskettavan kuvan *iltalehti.fi*. Viitattu 14.11.2018.
2. 1 2 3 4 5 6 7 8 9  Elite Prospects
3. ↑  Tomas Plekanec 2003–04 Game Log Hockey-Reference.com. Viitattu 9.6.2011. (englanniksi)
4. ↑  Montreal Canadiens 1, Dallas Stars 1 (OT) Hockey-Reference.com. Viitattu 9.6.2011. (englanniksi)
5. ↑  Lindros provides offense, Belfour the defense for Leafs ESPN. Viitattu 19.11.2009. (englanniksi)
6. ↑  Canadiens 6, Sabres 2  8.4.2011. NHL. Viitattu 11.7.2011. (englanniksi)
7. ↑  Plekanec signs six-year, $30M contract with Canadiens TSN.  Arkistoitu 25.6.2010. Viitattu 20.10.2010. (englanniksi)
8. ↑  Jagr, Plekanec playing for Kladno *NHL.com*.  19.9.2012. National Hockey League. Viitattu 4.11.2012. (englanniksi)
9. ↑

Tšekin joukkue – Jääkiekon MM-kilpailut 2018
3 Gudas (**A**) |
8 Šulák |
9 Sklenička |
10 Červenka (**C**) |
11 Nestrašil  |
12 Faksa |
14 Plekanec (**A**) |
17 Hronek |
18 Kubalík |
23 Jaškin |
26 Řepík |
30 Hrachovina |
33 Francouz |
36 Krejčík |
39 Rittich |
46 Krejčí |
47 Jordán |
51 Horák |
60 Moravčík |
61 Polášek |
71 Hyka |
72 Chytil |
88 Pastrňák |
90 Kousal |
98 Nečas |
Valmentaja Josef Jandač